Մարզիչը նշեց, որ Արոնյանի հետ չի շփվել եւ մինչեւ մրցաշարի ավարտը չի խոսելու: Նրանց մոտ ավանդույթ է, որ, եթե Լեւոնի մոտ կոնկրետ հարցեր չկան, իրենք չեն շփվում մրցումների ընթացքում: Նադանյանն ընդգծում է, որ Լեւոնը պրոֆեսիոնալ է եւ անընդհատ քաջալերանքի կարիք չունի. ինքնուրույն կարող է հավաքել մտքերն ու իրավիճակից ելք գտնել: Այսօր մրցաշարում հանգստյան օր է, եւ ըստ մարզչի՝ դա Արոնյանի համար լավ է: Նա կարող է հանգստանալ ու վերականգնել ուժերը: Իսկ վաղվա մրցակիցը՝ Սերգեյ Կարյակինը, հարմար է հաղթելու ու ցավալի պարտությունը մոռանալու համար: